Den romersk-katolske kirkens struktur i Sudan (1/2) og Sør-Sudan (3–9). 3: Wau bispedømme; 4: Rumbek bispedømme; 5: Malakal bispedømme; 6: Tombura-Yambio bispedømme; 7: Yei bispedømme; 8: Juba erkebispedømme; 9: Torit bispedømme.
Søndagsgudstjeneste i Rumbek bispedømme
Gudstjeneste i King cathedral i Yei
**Den katolske kirke i Sør-Sudan** omfatter mellom 20 og 40 % av befolkningen. Dermed er katolisismen landets største trosretning etter tradisjonelle («natur-») og animistiske religioner, og den klart største blant de kristne kirkene. Nøyaktige tall foreligger ikke ennå. Katolikker skal på midten av 2000-tallet ha utgjort 2,6 millioner. Siden skal antall katolikker ha økt til rundt 3 millioner. Av en befolkning på 8,2 millioner, utgjør dette 36,6 % av befolkningen.[]

Kirken er organisert i sju bispedømmer, hvorav ett erkebispedømme.

Bispedømmer
-----------

* **Juba erkebispedømme**
* Malakal bispedømme
* Rumbek bispedømme
* Tombura-Yambio bispedømme
* Torit bispedømme
* Wau bispedømme
* Yei bispedømme

Kirkeprovinsen Juba har samme utstrekning som staten Sør-Sudan.

I tillegg eksisterer to orientalsk-katolske vikariater som er direkte underlagt sine respektive patriarker, og som ved siden av andre land også inkluderer Sør-Sudan:

* det syrisk-katolske vikariatet Sudan
* det melkittisk-katolske vikariatet Egypt og Sudan

Det foreligger ingen tall for medlemmene av disse kirkene i Sør-Sudan, men de må antas å være ytterst få.

Historie
--------

Wau bispedømme er landets eldste katolske jurisdiksjon. Den ble opprettet i 1913 som et apostolisk prefektur under navnet *Bahr el-Ghazal*. Det hadde blitt utskilt fra det apostoliske vikariatet Sentral-Afrika (med sete i Khartoum) og omfattet også deler av Uganda. Prefekturet ble opphøyet til apostolisk vikariat i 1917 og ga mellom 1923 og 1955 opphav til flere jurisdiksjoner i Sør-Sudan og Nord-Uganda.

Kirkeprovinsen Juba ble opprettet i 1974 ved at vikariatet Juba ble opphøyet til metropolitanerkebispedømme, og vikariatene/prefekturene Malakal, Rumbek, Tombura og Wau til bispedømmer. De siste endringene skjedde i 1983, da Torit bispedømme ble opprettet (utskilt fra Juba), og i 1986, da Yei bispedømme ble opprettet (utskilt fra Rumbek).

Med Sør-Sudans uavhenghet i 2011 ble kirkeprovinsen sammenfallende med den nye staten.

Referanser
----------

1. ↑  World Christian Encyclopedia, redaktører: David Barrett, George Kurian og Todd Johnson (Oxford: Oxford University Press, 2001), 700

Eksterne lenker
---------------

* Hjemmesiden for den katolske kirken i Sudan og Sør-Sudan (fransk og engelsk)
* «Giga-Catholic Information» om Sør-Sudan (engelsk)

| * v
* d
* r
Den katolske kirke i Afrika |
| --- |
| 
* Algerie
* Angola
* Benin
* Botswana
* Burkina Faso
* Burundi
* Djibouti
* Egypt
* Ekvatorial-Guinea
* Elfenbenskysten
* Eritrea
* Etiopia
* Gabon
* Gambia
* Ghana
* Guinea
* Guinea-Bissau
* Kamerun
* Kapp Verde
* Kenya
* Komorene
* Kongo-Brazzaville
* Kongo-Kinshasa
* Lesotho
* Liberia
* Libya
* Madagaskar
* Malawi
* Mali
* Marokko
* Mauritania
* Mauritius
* Mosambik
* Namibia
* Niger
* Nigeria
* Rwanda
* São Tomé og Príncipe
* Senegal
* Den sentralafrikanske republikk
* Seychellene
* Sierra Leone
* Somalia
* Sudan
* Swaziland
* Sør-Afrika
* Sør-Sudan
* Tanzania
* Togo
* Tsjad
* Tunisia
* Uganda
* Zambia
* Zimbabwe

 | Den hellige stols våpen |
| Avhengige områder | 
* Ceuta
* Mayotte
* Melilla
* Réunion
* St. Helena
* Vest-Sahara

 |